Број: \_\_\_  **11 СТ 71/2021**

Датум: 15.03.2024.

На основу одредби члана 27. став 5 и члана 132. став 2. Закона о стечају („Сл.гласник РС“, бр.104/2009, 99/2011-др.Закон, 71/2012-Одлука УС, 83/2014,113/2017*,* 44/2018 и 95/2018*)*, као и Националног стандарда број 5 Правилника о утврђивању националних стандарда за управљање стечајном масом („Службени гласник РС“, бр. 62/2018) стечајни управник стечајног дужника

**„BG KING EXPRESS“ д.о.о. у стечају, Београд**

**ул. Војводе Степе бр.414а**

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**за**

**ПРУЖАЊЕ УСЛУГА ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ИМОВИНЕ СТЕЧАЈНОГ ДУЖНИКА И УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА ЗАВИСНО ОД ПРОЦЕНЕ ЦЕЛИСХОДНОСТИ ПРОДАЈЕ, КАО И РЕВИЗИЈУ ПРОЦЕНЕ ВРЕДНОСТИ ТРИ ВОЗИЛА КОЈА НИСУ ПРОДАТА У РАНИЈИМ ПРОДАЈНИМ ПОСТУПЦИМА**

**Имовину стечајног дужника чини:**

-13возила стечајног дужника, за која се први пут врши процена, од којих се 4 возила налазе у седишту стечајног дужника BG KING EXPRESS д.о.о. у стечају, ул.Војводе Степе бр.414а, у Београду, а 9 возила у Чачку, на плацу привредног друштва „АУТОГАРАНТ“, ул.Ибарски пут бр.100;

-три возила која нису продата у претходним продајним поступцима.

Утврђивање процењене вредности врши се у складу са међународним стандардима финансијског извештавања.

. Проценитељ ће такође:

**-**утврдити учешће вредности процењене имовине на којој је конституисано разлучно право, у односу на укупну процену вредности (изражено у процентима),

**-**саставити и доставити правно мишљење у вези правног статуса имовине која је предмет процене, на основу прибављене документације.

Све напред наведено проценитељ ће извршити у складу са одредбама Закона о проценитељима вредности непокретности, Закона о стечају, Националним стандардом бр.5. Правилника о начину и поступку уновчења имовине, Међународним рачуноводственим стандардима и осталим релевантним и применљивим прописима.

**1.Методе анализе**

Понуђач са којим се закључи Уговор, анализу ће извршити на основу одредби Закона о стечају и Националног стандарда број 5. Правилника о

начину и поступку уновчења имовине стечајног дужника. Неопходно је да се у анализи примене и све методе које су у складу са Међународним рачуноводственим стандардима, а које ће омогућити исказивање вредности имовине стечајног дужника и вредности стечајног дужника, односно на онај начин којим се остварује највећа могућа вредност намирења поверилаца.

**2.Рок за извршење посла**

Рок за извршење наведених послова ће бити један од параметара за одабир најповољнијег понуђача.

**3. Извештај о процени**

По завршетку посла, понуђач је дужан да припреми и достави детаљан извештај у електронској форми и 3 примерка у писаној форми, који ће морати да садржи следеће:

- Предмет процене

- Мишљење о имовинско правној документацији

- Правно мишљење у вези правног статуса имовине која је предмет

процене, на основу прибављене документације

- Дефиницију вредности

- Датум процене

- Опис метода коришћених у процени вредности

- Закључак о процењеној ликвидационој вредности имовине стечајног

дужника

-Претпоставке и ограничавајући услове

-Предлоге са исказаним вредностима по свакој ставци предмета процене

**4.Информација за понуђаче**

Заинтересовани понуђачи, односно овлашћени представници, своје понуде достављају на адресу ул.Војводе Степе бр.414а, Београд (зграда Велефарма), у затвореним ковертама са назнаком „ЗА СТЕЧАЈНОГ ДУЖНИКА BG KING EXPRESS д.о.о. у стечају“. Рок за доставу понуда истиче 15. дана од дана објављивања овог Огласа на интернет страници АЛСУ. Понуде које пристигну након истека овог рока неће бити узете у разматрање.

Контакт телефон лица задуженог за додатне информације: Зејнепа Џановић 063/30-30-44.

Достављена понуда мора да садржи:

-Доказе о испуњености услова из тачке 5. овог Позива;

-Имена ужег консултантског тима који ће радити процену са задужењима

и референцама;

- Имена ширег консултантског тима;

- Рок у коме ће завршити процену;

- Цену за пружену услугу ИСКЉУЧИВО у динарима са посебно

исказаним ПДВ-ом;

- Динамику плаћања уговорене процене.

Понуда мора да буде на српском језику, јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Одлуку о избору најбољег понуђача, на основу накнадне анализе, донеће Одбор поверилаца стечајног дужника у складу са његовим законским овлашћењима у року од 8 дана од дана достављања понуда Одбору поверилаца, о чему ће бити обавештени сви понуђачи.

У случају да Одбор поверилаца не донесе одлуку у прописаном року, избор понуђача врши стечајни управник применом истих критеријума.

**5. Услови конкурисања**

Понуду за учествовање могу поднети сви понуђачи који испуњавају следеће услове:

* Да је регистрован за обављање одговарајуће делатност код надлежног органа (уз понуду доставити доказ о овлашћењу за обављање послова односно обављање делатности процене вредности, лиценце предвиђеног проценитељског тима, Решење из АПР, сертификате, уверења и друга документа издата од надлежних органа);
* Да и листи референци понуђач има извршене процене вредности имовине истог или сличног типа у односу на имовину из овог позива (уз понуду доставити референце досадашњег рада понуђача);
* Да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
* Да је за претходне и текућу годину измирио доспеле порезе, доприносе и друге обавезе по основу јавних прихода;
* Да располаже неопходним финансијским и пословним капацитетом:

1. да у току 2023.године није имао пословни губитак
2. да је током 2023.године био ликвидан

* Да испуњава квалификациони услов, односно да располаже довољним кадровским и техничким капацитетом за вршење услуге из понуде.

Наручилац задржава право да ни једну понуду не прихвати